cyanic-selkie/wikianc huggingface dataset:
Mahōshōjo Lyrical Nanoha
Mahōshōjo Lyrical Nanoha on kaksikautinen spin-off sarja Triangle Hearts-nimisestä pelistä ja OVAsta. Tällä kertaa Kyouyan ja Miyukin pikkusisko Nanoha on pääosassa, kun hänen perheensä on lähinnä sivuosassa. Sarjan kolmas kausi, nimeltään StikerS, julkistettiin Comic market 70:ssä, ja nykyisten tietojen mukaan sen lähetys alkaa vuoden 2007 huhtikuussa.
Vaikka sarjalla onkin varsin perinteisen taikatyttöanimen kehysidea, on sen toteutus huomattavasti lähempänä perinteisen pojille suunnatun animaation tyyppiä. Ensinnäkin sarjan "taikuus" on luonteeltaan teknologiaan perustuvaa, toiseksi sarjan juonenkuljetus ja taistelukuvaus on suorempaa ja nopeatahtista, kolmanneksi sarjan tarina käsittelee henkisesti hyvin raskaita aiheita kuten väkivaltaa lapsia kohtaan ja sosiaalista hyljeksintää.
Oudenodon
Oudenodon (nimen merkitys: ”ei hampaita”) on sukupuuttoon kuollut Dicynodontia-osalahkoon kuuluva terapsidisuku. Se eli myöhäisellä permikaudella. Sukuun luetaan useita lajeja. Tyyppilaji on Oudenodon bainii. Sen lajinimi on usein kirjoitettu myös väärin nimenä baini.
Oudenodonin fossiileja on löydetty Afrikasta ja se oli todennäköisesti kaivamiseen sopeutunut eläin. Tämä terapsidi kuuluu Cryptodontiaan ja heimoon Oudenodontidae. Oudenodonin kasvun on havaittu sen luita tutkimalla olleen jaksoittaista nopean ja hitaan kasvun vaihtelua. Tämä on saattanut johtua kausittaisista ilmasto-olosuhteiden vaihtelusta.
Aspiraatio
Aspiraatio voi tarkoittaa:
Interlingua
Interlingua on keinotekoinen kieli, joka perustuu suurimpiin latinan jälkeläiskieliin, joita ovat ranska, italia, espanja ja portugali. Lisäksi lähteinä on käytetty myös englantia, saksaa ja venäjää lähinnä niiden latinalaisperäisen aineksen osalta. Sikäli se muistuttaa esperantosta kehitettyä idoa. Tämän vuoksi se on monille ymmärrettävämpää kuin esimerkiksi esperanto, jossa käytetään myös hatullisia kirjaimia.
Interlingua on naturalistinen kieli, eli se pyrkii luonnollisuuteen. Sen johdosta interlinguan kielioppi on huomattavasti monimutkaisempi kuin monessa ”keinotekoisemmassa” keinotekoisessa kielessä. Silti interlingua on helpompi oppia kuin suurin osa luonnollisista kielistä.
Interlinguan sanaston valinnassa on käytetty etymologista periaatetta, jonka mukaan on poimittu nykysanojen kantamuodot. Esimerkiksi hedelmää tarkoittava sana on ranskassa ”fruit”, italiassa ”frutto” ja espanjassa ”fruto”. Interlinguaan on otettu niiden yhteinen kantasana, keskiajan latinan ”fructo”, joka on lähempänä romanan kielen sanaa ”fruct” kuin espanjan, ranskan, italian tai portugalin sanoja. Yleisemminkin etymologinen periaate on johtanut sanastoltaan vaikeampaan kieleen, kuin mitä nykyisissä kielissä pitäytyminen. (Hyvä esimerkki yksinkertaisemmasta sanastosta on toinen romaanisiin kieliin perustuva keinotekoinen kieli, lingua franca nova.)
Interlinguan pääosat luotiin noin vuoteen 1950 mennessä. Se keräsi mainetta muutaman vuoden ajan ja joitakin tieteellisiä artikkeleita julkaistiin interlinguaksi kansainvälisissä lehdissä. Myöhemmin kiinnostus interlinguaa kohtaan laantui ainakin väliaikaisesti. Internetin läpimurto 1990-luvulla antoi myös interlingualle uuden mahdollisuuden.
Gabriella Taylor
Gabriella Taylor (s. 7. maaliskuuta 1998 Southampton) on brittiläinen tennispelaaja. Hän on ollut parhaimmillaan WTA-listan sijalla 168 kesäkuussa 2018.
Vuonna 2014 ollessaan 16-vuotias, Taylor sai villin kortin Wimbledonin naisten kaksinpelin karsintoihin. Siellä hän voitti maailmanlistan sijalla 29 parhaimmillaan olleen Sofia Arvidssonin. Taylor pelaa Grand Slam -turnauksen pääsarjassa ensimmäisen kerran Wimbledonissa 2018.
N. T. Wright
thumb|N. T. Wright Nicholas Thomas Wright, myös Tom Wright (s. 1. joulukuuta 1948), on brittiläinen teologi ja raamatuntutkija, joka vihittiin vuonna 1975 Englannin kirkon papiksi. Vuonna 2003 hänestä tuli Durhamin piispa, jona hän toimi vuoteen 2010. Häntä seurasi Justin Welby.
Wright on tuottelias kirjoittaja kristinuskon ja erityisesti Uuden testamentin aiheista. Hän on julkisuudessa tuonut esiin kielteisen suhtautumisensa homoliittoihin.
Final Fantasy XI
Final Fantasy XI on Squaren (nyk. Square Enix) kehittämä ja julkaisema MMORPG-videopeli. Peli on julkaistu alun perin 2002 PlayStation 2-pelikonsolille ja Windowsille.
Peli pohjautuu Final Fantasy -pelisarjaan.
Tarina kertoo Vana'diel-nimisestä maailmasta, jossa pelaajat vahvistavat hahmojaan ja suorittavat tehtäviä.
Peli on sarjan ensimmäinen MMO-peli.
Martti Vainio (lentokonesuunnittelija)
Martin Tuomas (Martti) Vainio (15. heinäkuuta 1909 Antrea – 7. toukokuuta 1982) oli suomalainen lentokonesuunnittelija, diplomi-insinööri ja tekniikan tohtori.
Vainion vanhemmat olivat rakennusmestari Herman Oskar ja Anna (o.s. Knaappila) Vainio. Hän tuli ylioppilaaksi Viipurin Yhteiskoulusta vuonna 1928. Vuonna 1933 Vainio valmistui diplomi-insinööriksi Teknillisen korkeakoulun rakennusinsinööriosastolta, ja saman vuoden lopulla hän aloitti palveluksensa Valtion lentokonetehtaalla. Vainio oli komennuksella Berliinin Charlottenburgin teknillisessä korkeakoulussa kahden lukuvuoden ajan vuosina 1934–1936. Palattuaan tehtaan palvelukseen, hänet nimitettiin vuonna 1937 suunnittelutoimiston päälliköksi, ja edelleen vuonna 1943 kehitys- ja kokeiluosaston johtajaksi. Valmet Oy:n lentokonetehtaan pääkonstruktöörinä hän toimi vuodesta 1945 vuoteen 1964, jolloin hän siirtyi Valmetin rautatiekalusto-osaston päälliköksi. Hän jäi eläkkeelle vuonna 1974.
Vainio väitteli tekniikan tohtoriksi vuonna 1948, ja hän oli sotilasarvoltaan insinöörimajuri.
Vainion puoliso oli vuodesta 1935 diplomiarkkitehti Bilga Mirja Margareta Brax (1910–1968). Avioliitosta syntyivät lapset Marjatta, Juhani, Kaija, Jyrki ja Pauli.
Paul di Resta
Paul di Resta (s. 16. huhtikuuta 1986 ) on brittiläinen rata-autoilija.
Paul di Resta on kilpa-autoilija Dario ja Marino Franchittin serkku ja hän on italialaista syntyperää.
Ura
Di Resta aloitti uransa karting-sarjoissa joissa hän kilpaili vuosina 1994–2001. Vuonna 2002 hän kilpaili Britannian Formula Renault -talvisarjassa. Seuraavana vuonna hän siirtyi varsinaiseen BFR -sarjaan, jossa hän kilpaili vuodet 2003–2004. Vuonna 2004 di Resta sai McLaren Autosport -palkinnon hyvistä suorituksistaan.
Vuodeksi 2007 di Resta siirtyi ajamaan DTM-sarjaan Mercedekselle. Kauden päätteeksi di Resta sijoittui sarjassa viidenneksi. Kaudella 2008 di Resta jatkoi DTM-sarjassa. Hän voitti uransa ensimmäisen kilpailun Lausitzin radalla Saksassa. Hän starttasi kilpailuun myös ensimmäistä kertaa paalupaikalta. Di Resta voitti kaudella kaksi kilpailua ja sijoittui toiseksi neljä pistettä mestaruuden voittaneelle Timo Scheiderille jääneenä. Vuonna 2009 di Resta sijoittui sarjan kolmanneksi. Vuonna 2010 di Resta voitti DTM-sarjan mestaruuden.
Vuosina 2011–2013 di Resta ajoi Formula 1 -sarjassa.
Vuonna 2014 di Resta teki paluun DTM-sarjaan ajaen Mercedeksellä.
DTM-ura
Tilasto DTM-kausilta 2007–2010:
Formula 1 -ura
pienoiskuva|vasen|Di Resta Kanadan GP:ssä kaudella 2011. Joulukuussa 2009 di Resta testasi Formula 1 -talli Force Indian autoa Jerezin radalla. Vuonna 2010 di Resta toimi Force Indian testi- ja varakuljettajana ajaen Australian, Malesian, Kiinan, Espanjan, Valencian, Britannian, Unkarin ja Italian kilpailujen perjantaiharjoituksissa.
Kaudella 2013 di Resta saavutti 48 pistettä sijoittuen parhaimmillaan neljänneksi Bahrainin GP:ssä. Hän sijoittui MM-sarjassa 12:nneksi. Kauden päätteeksi di Resta ei saanut enää jatkosopimusta Formula 1 -sarjaan.
Vuonna 2016 di Resta teki paluun Formula 1 -sarjaan toimien Williams-tallin testikuljettajana jatkaen pestissä myös seuraavalla kaudella. Unkarin GP:ssä 2017 di Resta korvasi sairastuneen Felipe Massan, mutta joutui keskeyttämään kilpailun öljyvuodon takia. McLaren valitsi hänet varakuljettajakseen 70. juhlavuotiskilpailuun kaudella, jos tallin oikeat kuljettajat olisivat sairastuneet koronavirustartunnalle.
Nuggets
Nuggets: Original Artyfacts From the First Psychedelic Era on tunnettu musiikkialbumi, jolle on koottu amerikkalaista psykedeelistä rockia vuosilta 1965–1968. Alkuperäisen kaksois-LP-levyn kokosivat Elektra-levy-yhtiön Jac Holzman ja rockkriitikko Lenny Kaye, josta tuli myöhemmin Patti Smithin luottokitaristi. Elektra julkaisi levyn alun perin 1972, ja Sire Records otti siitä uuden painoksen uusilla kansilla 1976.
Alkuperäinen Nuggets-kokoelma innoitti levy-yhtiö Rhinon julkaisemaan Nuggets-kokoelmien sarjan 1980-luvulla. Kokoelman innoittamina syntyivät myös sadat muut psykedeeliseen ja garage rockiin keskittyneet kokoelmat, kuten Pebbles- ja Rubbles-sarjat.
Vuonna 2001 Rhino julkaisi Nuggetsista laajennetun neljän cd:n boksin, jolla huomioitiin useita alkuperäiseltä kokoelmalta pois jääneitä yhtyeitä. Tämän jatkoksi ilmestyi kansainvälistä 1960-luvun garage rockia koonnut Nuggets, Vol. 2: Original Artyfacts From the British Empire & Beyond.
Kolmas neljän cd:n boksi Children of Nuggets: Original Artyfacts From The Second Psychedelic Era, 1976-1995 kokoaa ensimmäisen garage-revivalin huomattavimpia yhtyeitä vuosilta 1976–1995.
Vuonna 2006 Rhino julkaisi uudestaan alkuperäisen vinyylialbumin sekä pahvikansilla varustetun cd:n.
Positroniemissio
Positroniemissio on radioaktiivisen hajoamisen yksi muoto. Positroniemissio on beetasäteilyä, tarkemmin beeta plus (β+) -säteilyä. β+-säteilyä muodostuu kun heikko vuorovaikutus muuttaa atomiytimessä protonin neutroniksi, minkä jälkeen ytimestä emittoituu (poistuu) β+-hiukkanen (positroni) ja neutriino.
Positroneja emittoiviin isotooppeihin kuuluvat muun muassa hiili-11, typpi-13, happi-15 ja fluori-18.
Esimerkiksi:
Näitä isotooppeja käytetään positroniemissiotomografiassa (PET).
Katso myös
&
Daniel Gazda
Daniel Gazda (s. 13. elokuuta 1997 Zlín) on tšekkiläinen jääkiekkopuolustaja, joka edustaa Tšekin pääsarja |Extraligassa pelaavaa HC Kometa Brnoa. Hän laukoo oikealta.
Seuraura
Gazda on HC Zlínin kasvatti. Hän oli kaudella 2014–2015 seuran B-nuorten eniten maaleja tehnyt puolustaja kuudella osumallaan Jakub Sirotan kanssa. Kaudella 2015–2016 Gazda oli Zlínin A-nuorten eniten maaleja tehnyt puolustaja kahdeksalla osumallaan, kuten myös kaudella 2016–2017 kymmenellä osumallaan. Pudotuspeleissä hän oli joukkueen paras pistemies tehoilla 2+3=5. Gazda debytoi samalla kaudella myös Extraligassa, jossa hän pelasi seitsemän runkosarja- ja kaksi playout-ottelua ilman tehopisteitä. Gazda teki Extraliga-debyyttinsä 6. tammikuuta 2017 vieraissa Piráti Chomutovia vastaan. Hänet merkittiin Zlínin kolmospuolustajapariin Miroslav Blaťákin viereen. Gazda sai ottelussa jääaikaa 15.29 minuuttia ja hänelle merkittiin teholukema –1. Gazda pelasi kauden aikana miesten pelejä myös kahdeksan ottelun verran lainalla Tšekin kolmanneksi korkeimmalla sarjatasolla 2. česká hokejová ligan SHK Hodonínissa.
Ensimmäisellä täydellä Extraliga-kaudellaan 2018–2019 Gazda pelasi 41 runkosarjaottelua tehopistein 4+6=10 ja kaksi playoff-ottelua ilman tehopisteitä. Hän avasi maalitilinsä liigassa heti kahdella osumalla 2. joulukuuta 2018 vieraissa BK Mladá Boleslavia vastaan, joista toinen jäi Zlínin 2–3-voittoon päättyneen ottelun voittomaaliksi. Gazda sai ottelussa myös syöttöpisteen Edgars Kuldan tekemään avausmaaliin. Hän pelasi kauden aikana myös neljä ottelua lainalla 1. ligan HC Porubassa. Huhtikuussa 2020 Gazda teki Zlínin kanssa kolmivuotisen jatkosopimuksen.
Gazda oli kaudella 2020–2021 tehoilla 5+12=17 Zlínin tehokkain puolustaja. Kaudella 2021–2022 hän teki Extraligan yhden kauden piste-ennätyksensä tehoilla 11+10=21, joilla Gazda jakoi runkosarjassa viimeiseksi jääneen Zlínin sisäisen pistepörssin voiton Pavel Kubišin ja Antonín Honejsekin kanssa. Loppukaudella, helmikuussa 2022 seura vuokrasi hänet loppukauden kattavalla sopimuksella SM-liigajoukkue Tampereen Ilvekseen. Gazda jäi kuitenkin lähinnä syvyyspuolustajaksi ja hän vietti osan ratkaisupeleistä katsomossa. Gazda voitti kauden päätteeksi SM-pronssia.
Kaudeksi 2022–2023 Gazda palasi sopimusseuraansa Zlíniin, joka oli edellisen kauden päätteeksi pudonnut 1. ligaan.
Maajoukkueura
Gazda on pelannut Tšekin A-maajoukkueessa seitsemän ottelua tehden yhden maalin. Hän teki A-maajoukkuedebyyttinsä Channel One Cupissa 17. joulukuuta 2020 Moskovan TsSKA Arenassa Suomea vastaan. Gazda merkittiin Tšekin kolmospuolustajapariin Pavel Pýchan viereen. Ensimmäisen A-maajoukkuemaalinsa hän teki turnauksen päättäneessä kolmannessa ottelussaan 20. joulukuuta 2020 Ruotsia vastaan.
Sisäinen konversio
Sisäinen konversio on radioaktiivisen hajoamisen (beeta- ja alfahajoamisen) yksi muoto. Sisäinen konversio on gammasäteilyn ohella toinen tapa, jolla beeta- ja alfahajoamisen tytärytimen viritystilat purkautuvat. Sisäisessä konversiossa virittyneen tytärytimen viritysenergia siirtyy suoraan tytärytimen rataelektronille, joka irtautuu atomista. Elektronin poisto aiheuttaa elektroniaukon atomin sisäkuorella. Atomien pyrkiessä saavuttamaan energeettisesti edullisimman tilan, uloimmilta kuorilta (yleensä M tai L kuorilta) siirtyy elektroni alempaan tilaan ja emittoi yhden tai useamman karakteristisen röntgensäteilyn fotonin. Karakteristisen röntgensäteilyn energia voi myös siirtyä uloimman kuoren elektronille ja virityksen johdosta elektroni poistuu atomin kuoresta. Syntynyt elektroni on nimeltään Augerin elektroni.
Kojima
Kojima oli japanilaisen Matsuhisa Kojiman luoma Formula 1 -talli. Talli osallistui vain kahteen osakilpailuun kausilla 1976 ja 1977.
thumb|right|250px|Kojima KE007.
Suomalaisista Keke Rosberg on testannut tallin autoa vuonna 1977.
Saana (nimi)
Saana on suomalainen naisen nimi. Nimi on keksitty todennäköisesti Saanatunturin ja samantyylisten nimien kuten Jaanan ja Sannan innoittamana. Saanan nimipäivä on 17. lokakuuta yhdessä Sainin kanssa. Se on otettu kalenteriin 1984. Nimi oli vielä 1950-luvulla hyvin harvinainen, mutta on myöhemmin yleistynyt. Se on annettu 1900-luvun alusta vuoden 2019 loppuun mennessä 4637 naiselle, joista suurin osa on syntynyt vuoden 1980 jälkeen.
Luettelo BC Jyväskylässä pelanneista koripalloilijoista
Tämä on luettelo BC Jyväskylässä pelanneista koripalloilijoista. Luettelossa on mainittu kaikki BC Jyväskylässä miesten edustusjoukkueessa Suomen pääsarjassa vähintään yhden pisteen tehneet pelaajat.
Luettelo päivitetty 30.6.2018.
M
thumb|200px|[[Pekka Markkanen pelasi BC Jyväskylässä kaudella 2001–2002.]]
Lumilautailun maailmanmestaruuskilpailut 2005
Lumilautailun maailmanmestaruuskilpailut järjestettiin vuonna 2005 kuudennen kerran. Kilpailut käytiin Kanadan Whistlerissä 16.–22. tammikuuta. Kilpailulajeina olivat half-pipe, paripujottelu, parisuurpujottelu, lumilautakrossi ja vain miehillä big air.
Mitalitaulukko
Isäntämaa
Citizen Watch
pienoiskuva|Citizenin pääkonttori [[Tokiossa.]] pienoiskuva|upright|Citizen Attesa Citizen Watch Co. on japanilainen yritys ja yksi maailman suurimmista kellovalmistajista. Kellotehdas on alun perin perustettu nimellä Shokosha Watch Research Institute vuonna 1918. Nykyisen nimensä se otti 28. toukokuuta 1930. Nimi on peräisin vuonna 1924 myyntiin tulleesta taskukellosta. Tämä taskukello annettiin lahjaksi Tokion silloiselle pormestarille, Gotō Shinpeille, joka ehdotti nimeä Citizen. Taustalla oli se, että Gotō toivoi kellosta tulevan mahdollismman monen tavallisen kansalaisen käyttämä ja arvostama.
Citizen on tunnettu muun muassa Eco-Drive -kelloistaan, jotka toimivat aurinkopaneelilla.
Perinteisten analogisten kellojen ohella toinen tunnettu Citizenin kellotyyppi on Ana-Digi, joissa on analogisen osoitinnäytön alapuolella pieni digitaalinen näyttö. Alkuperäisessä kellossa oli iso digitaalinäyttö ja sen ohella pieni analogianäyttö. Silloin kellon nimi oli Digi-Ana. Citizen kuitenkin käänsi nämä toisinpäin huomattuaan osoitinnäytön paremman käytännöllisyyden (esimerkiksi auringonvalossa). Digitaalinäytössä on monia toimintoja kellonajan näyttämisen lisäksi, esim. päivämäärä, herätys, sekä sekuntikello. Kellotaulun sisällä digitaalinäytön yläpuolella on pieniä polttimoita, joilla näytön voi valaista pimeässä. Ana-Digistä tuli 1980-luvulla kaikkien aikojen suosituin kello Suomessa ja sitä myytiin useina vuosina kymmeniä tuhansia kappaleita.
Kellojen lisäksi Citizen valmistaa myös taskulaskimia sekä esimerkiksi kannettavia televisioita ja tietokoneiden tulostimia.
Citizen osti yhdysvaltalaisen Bulovan vuonna 2008, kasvaen samalla maailman suurimmaksi kellovalmistajaksi.
Aiheesta muualla
Citizen Miyota
Ihmeellinen on elämä
pienoiskuva|[[Donna Reed ja James Stewart elokuvassa Ihmeellinen on elämä.]] Ihmeellinen on elämä (It’s a Wonderful Life) on Frank Capran ohjaama yhdysvaltalainen draamaelokuvan klassikko vuodelta 1946. Siitä ei tullut välittömästi klassikkoa, vaan se tuotti tappiota ensi-iltavuonnaan. Nykyisen klassikko- ja kulttimaineen elokuva saavutti vasta vuoden 1973 jälkeen, jolloin sen tekijänoikeudet raukesivat. Sen jälkeen siitä tuli Yhdysvalloissa erottamaton osa jouluajan televisiotarjontaa. Suomessa Yle TV2 on esittänyt elokuvan joka joulu vuodesta 1992 lähtien, lisäksi MTV esitti sen vuonna 1976 ja Yle TV1 vuonna 1987. Vuodesta 2013 elokuvaa on esitetty Yle Teemalla.
Ihmeellinen on elämä perustuu Philip Van Doren Sternin novelliin ”The Greatest Gift” ja sen pääosia esittivät James Stewart ja Donna Reed. Elokuvassa eräälle ihmiselle, joka aikoo lopettaa elämänsä, näytetään minkälainen maailma olisi, jos häntä ei olisi koskaan ollut olemassa. Ideaa on kopioitu sittemmin runsaasti niin elokuvissa, televisiosarjoissa kuin sarjakuvissakin. Elokuva valmistettiin hyvin nopeassa ajassa ja Frank Capra onkin kutsunut elokuvaa ”neljä kuukautta kestäväksi yhtämittaiseksi orgasmiksi”.
Ihmeellinen on elämä on toistuvasti valittu maailman parhaimpien elokuvien joukkoon. Vuonna 1998 American Film Institute listasi 100 parasta elokuvaa ja Ihmeellinen on elämä oli sijalla 11. Vuoden 2007 uudelleenäänestyksessä se oli sijalla 20.
Juoni
Bedford Fallsin pikkukaupungissa asuva George Bailey (James Stewart) on jouluaattona hyvin huolissaan. Hänen perheensä ja ystävänsä rukoilevat hänen puolestaan, ja pyynnöt kantautuvat Taivaaseen asti. Clarence Odbody (Henry Travers), joka on toisen luokan enkeli, saa tehtäväkseen pelastaa Georgen ansaitakseen itselleen siivet. Taivaan pääenkelit (ääninä Moroni Olsen ja Joseph Granby) seuraavat takaumien avulla Georgen tähänastista elämää yhdessä Clarencen kanssa. Kaksitoistavuotiaana George (Bobby Anderson) pelasti pikkuveljensä Harryn (George Nokes) hukkumasta, kun tämä putosi jäihin eräällä lammella. George kuitenkin menetti tapaturmassa kuulon toisesta korvastaan. Myöhemmin George toimi juoksupoikana eräässä apteekissa ja esti surunmurtamaa pomoaan, apteekkari Goweria (H. B. Warner), antamasta eräälle lapselle lääkkeen sijaan vahingossa myrkkyä.
George on aina unelmoinut näkevänsä maailmaa. Hän joutuu kuitenkin uhraamaan unelmansa toistuvasti muiden vuoksi. Hän odottaa, että Harry (Todd Karns) valmistuu lukiosta ja korvaa hänet Baileyn perheen omistamassa Rakennus ja Laina -nimisessä yhtiössä, joka on elintärkeä heidän kaupunkinsa Bedford Fallsin asukkaille. Harryn valmistujaisiltana vuonna 1928 George keskustelee tulevaisuudestaan Mary Hatchin (Donna Reed) kanssa, joka on ollut ihastunut Georgeen lapsesta asti. Myöhemmin sinä iltana Georgen hajamielinen Billy-setä (Thomas Mitchell) sekä Harry kertovat Georgelle, että Georgen ja Harryn isä (Samuel S. Hinds) on saanut sairaskohtauksen, johon tämä myöhemmin kuolee. Kuluu muutama kuukausi. Rikas liikemies Henry F. Potter (Lionel Barrymore), joka on sydämetön vuokranantaja ja Rakennus ja Lainan suurin osakas, yrittää taivutella johtokunnan lopettamaan kotilainan myöntämisen köyhille. George suostuttelee johtokunnan hylkäämään ajatuksen, mutta johtokunta vaatii, että George ryhtyy vastineeksi johtamaan Rakennus ja Lainaa itse. George antaa yliopistorahansa Harrylle ja uskoo, että tämä ottaa valmistuttuaan Rakennuksen ja Lainan omille harteilleen.
Kun Harry valmistuu yliopistosta, hän tuo mukanaan yllättäen vastavihityn vaimonsa (Virginia Patton), jonka isä on luvannut hänelle loistavan työpaikan omasta yrityksestään. George ei henno kieltää veljeltään näin upeaa tilaisuutta.
George ja Mary menevät naimisiin. Valmistautuessaan lähtemään häämatkalleen he näkevät talletuspaon, joka on miltei kaataa Rakennus ja Lainan. George ja Mary tukahduttavat paniikin tarjoamalla tallettajille häämatkaansa varten hankittua ja merkittyä 2 000 dollarin summaa. Mary pyytää apuun erästä Bert-nimistä poliisia (Ward Bond) ja taksikuski Ernietä (Frank Faylen) luodakseen itselleen ja Georgelle keinotekoisesti trooppisen ympäristön häämatkansa korvikkeeksi. He muuttavat asumaan ränsistyneeseen autiotaloon, koska heillä ei ole varaa muuhunkaan.
George ja Mary saavat neljä lasta. George perustaa Bailey Parkin, johon Rakennus ja Laina rakennuttaa omakotitaloja vähävaraisille. Ihmisten ei näin ollen tarvitse enää maksaa Potterille huimia vuokrasummia. Potter yrittää palkata Georgen omille listoilleen tarjoamalla tälle 20 000 dollarin vuosituloja sekä liikematkoja New Yorkiin ja Eurooppaan. George tuntee kiusausta suostua Potterin tarjoukseen, mutta lopulta hän kieltäytyy.
Kun toinen maailmansota syttyy, George yrittää liittyä armeijaan, mutta hänet hylätään huonon korvan vuoksi. Harrysta tulee taistelulentäjä, ja hän saa kunniamitalin ammuttuaan alas 15 viholliskonetta, joista kaksi yritti tuhota Yhdysvaltain Tyynellämerellä seilanneen ja täpötäynnä olleen joukkojenkuljetuslaivan. Potter puolestaan johtaa sodan aikana paikallista kutsuntalautakuntaa.
Vuoden 1945 jouluaattona Billy-setä on menossa tallettamaan 8 000 dollaria Rakennus ja Lainan puolesta, kun hän törmää Potteriin. Billy-setä näyttää Potterille ylpeästi sanomalehden etusivua, jossa kerrotaan Harryn saamasta kunniamitalista. Potter sieppaa lehden äkäisesti ja löytää sen sisältä ne 8 000 dollaria, jotka Billy-setä oli hajamielisesti sujauttanut lehden sivujen väliin. Potter pitää rahat itsellään. Kun Billy-setä tajuaa rahojen kadonneen, alkaa kiihkeä etsintäoperaatio. Koska tilitarkastajan on määrä tulla tarkastamaan tilit vielä samana päivänä, epätoivoinen George pyytää Potterilta lainaa pelastaakseen yrityksensä. Potter kuitenkin kieltäytyy ja tekee Georgesta ilmoituksen viranomaisille syyttäen tätä kavalluksesta.
George purkaa turhautumistaan perheeseensä ennen kuin ryntää ulos talosta ja juo itsensä humalaan vanhan ystävänsä Martinin (William Edmunds) omistamassa baarissa. George törmää myöhemmin lumimyrskyssä autollaan puuhun ja hoipertelee läheiselle sillalle aikomuksenaan tehdä itsemurha. Hän uskoo olevansa ”arvokkaampi kuolleena kuin elävänä”, sillä hänellä on 15 000 dollarin henkivakuutus. Ennen kuin George ehtii kuitenkaan hypätä, Clarence ilmestyy paikalle, hyppää sillalta alas ja teeskentelee hukkuvaa. George pelastaa Clarencen, minkä jälkeen tämä paljastaa olevansa Georgen suojelusenkeli.
George ei usko Clarencea. Sen sijaan hän ilmoittaa katkerasti toivovansa sitä, ettei hän olisi koskaan syntynytkään. Clarence antaa Georgelle mahdollisuuden kokea, millainen Bedford Fallsista olisi tullut, jos Georgea ei olisi koskaan ollut olemassa. Tässä toisessa todellisuudessa Bedford Fallsista on tullut Pottersville, ja kaupunki on täynnä rivoja yökerhoja sekä panttilainaamoita. Bailey Parkia ei ole koskaan rakennettu. Gower joutui vankilaan monia vuosia sitten myrkytettyään lapsen (koska George ei ollut paikalla estämässä vahinkoa) ja on nykyään hylkiö. Martini ei enää omista baaria. Violet (Gloria Grahame) on puolestaan tanssija paikallisessa yökerhossa ja joutuu pidätetyksi taskuvarkaudesta. Billy-setä on joutunut vuosia sitten mielisairaalaan. Harry taas on kuollut, koska George ei ollut paikalla pelastamassa häntä poikana lammesta. Sen seurauksena myös Harryn toisessa maailmansodassa pelastamat sotilaat ovat kuolleet. Rouva Bailey (Beulah Bondi) on katkera leski, joka pyörittää täysihoitolaa, ja Mary on kirjastonhoitajana työskentelevä vanhapiika.
George järkyttyy pahasti kokemuksistaan ja pakenee takaisin sillalle. Hän rukoilee Jumalaa, jotta tämä antaisi hänen elää jälleen. Georgen pyyntöön vastataan. George juoksee riemuissaan kotiin ja löytää sieltä tilitarkastajan sekä Potterin lähettämän haastemiehen ja lehtikuvaajan. Juuri silloin Mary, Billy-setä ja suuri joukko kaupunkilaisia saapuvat paikalle mukanaan korillinen Georgelle lahjoitettua rahaa, jolla George voi pelastaa Rakennus ja Lainan. Georgen ystävä Sam Wainwright (Frank Albertson) lähettää Georgelle sähkösanoman välityksellä 25 000 dollarin luoton. Georgen veli Harry saapuu myös paikalle armeijaunivormussaan ja houkuttelee ihmiset laulamaan Georgen kunniaksi ”Auld Lang Synen”. Jopa tilitarkastaja lahjoittaa rahaa Georgelle tarkoitettuun kolehtiin ja haastemies repii haasteen. George löytää myös Clarencen antaman lahjan eli Tom Sawyerin seikkailut, johon on kirjoitettu omistus: ”Rakas George: Muista, että yksikään mies ei ole epäonnistunut niin kauan kuin hänellä on ystäviä. Kiitos siivistä! Rakkaudella, Clarence”. Joulukuusessa oleva tiuku helähtää, ja Georgen tytär Zuzu (Karolyn Grimes) muistaa, että se merkitsee sitä, että Taivaassa joku enkeli on ansainnut itselleen siivet.
Palkinnot ja tunnustukset
Golden Globe -palkinnot:
Oscar-ehdokkuudet:
Ihmeellinen on elämä valittiin vuonna 1990 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Säärintama
250px|thumb|Kylmään rintamaan liittyvä ukkospilvi etenemässä järvellä Säärintama on meteorologiassa kahden ilmamassan rajavyöhyke, jossa ilmamassalle tyypilliset ominaisuudet, kuten lämpötila ja tropopaussin korkeus, muuttuvat melko nopeasti.
Kun rintama kulkee havaintopaikan yli, havaitaan yleensä selviä muutoksia tuulen suunnassa ja nopeudessa, lämpötilassa ja vielä selvemmin kastepisteessä, ilmanpaineen muutoksen nopeudessa tai suunnassa ja usein myös sateessa ja pilvisyydessä. Joskus rintama on heikko varsinkin kaukana matalapaineen keskustasta ja aiheuttaa vain vähäistä pilveilyä. Voimakkaimmat rintamat havaitaan nopeasti syvenevien matalapaineiden keskuksen lähellä.
Lämpötilan jyrkkää muutosta tietyllä painepinnalla kutsutaan barokliiniseksi vyöhykkeeksi. Tähän vyöhykkeeseen liittyy monesti myös suuri tuuliväänne.
Matalapaineisiin liittyvät säärintamat
pienoiskuva|Pilvet kehittyvät yleensä rauhallisesti lämpimän rintaman yllä. pienoiskuva|Kylmä rintama nostaa monesti korkeita, paksuja kuuropilviä. Rintamat liittyvät usein matalapaineisiin. Ne nimetään liikesuunnan mukaan. Rintamapinta on kolmiulotteinen asia ja kalteva lämpimään ilmamassaan päin (kylmä rintama saapuu ensin maanpinnalla, lämmin rintama ensin ylätroposfäärissä). Pintasääkartalla esitetään rintaman paikka lähellä maanpintaa. Rintaman paikka ylempänä troposfäärissä kuvataan esimerkiksi lentoliikennettä palvelevissa sääkartoissa.
Nuoressa polaaririntaman matalapaineessa on yleensä havaittavissa kiilamainen vyöhyke keskileveysasteiden ilmamassaa, joka tunkeutuu polaarimassan keskelle. Kiilan etureunassa on lämmin rintama, takareunassa kylmä rintama. Kiilaa itseään sanotaan lämpimäksi sektoriksi. Koska kylmä rintama liikkuu nopeammin, se saavuttaa lämmintä rintamaa, ja ne yhdistyvät kiilan kärjestä alkaen okluusiorintamaksi. Niinpä keski-ikäisen matalapaineen rintamat muistuttavat kreikkalaista pientä lambda-kirjainta (λ). Vanhassa matalapaineessa okluusio on edennyt pitemmälle, ja okluusiorintaman pää alkaa kiertyä silmukalle.
Fysikaalisemmin sanottuna rintamat ovat advektion muutoskohtia, esimerkiksi lämmin rintama on tarkemmin lämpimän advektion takareuna maanpinnan lähellä, eli sen edessä lämpimämpi ilma valtaa alaa kylmemmältä.
Muun tyyppisiä rintamia
]]
Sääkartoissa voidaan esittää myös pienialaisempia sääsysteemejä, ja ne liittyvät usein pilvien muodostumiseen. Ne voivat muuttua erittäin nopeasti, joten niitä ei usein merkitä karttoihin. Paikoitellen ne esiintyvät kuitenkin säännöllisesti, jolloin voidaan ilmoittaa esimerkiksi iltapäivällä yltyvästä tuulesta Suomenlahdella voimakkaan vesistöön liittyvän säärintaman yhteydessä.
Rintamia tai rintaman tyyppisiä systeemejä:
Veikko Linnaluoto
Veikko Vihtori Linnaluoto (5. marraskuuta 1912 Kivijärvi – 14. marraskuuta 1992 Teneriffa ) oli suomalainen lentotekniikan professori.
Luettelo Kastilian ja Leónin hallitsijoista
thumb|130px|Asturian kuninkaan symboli Tämä on luettelo Asturian sekä Leónin ja Kastilian hallitsijoista.
Veikko Linnaluoto
Linnaluoto tuli ylioppilaaksi vuonna 1931, valmistui ensin filosofian maisteriksi vuonna 1938 ja sitten diplomi-insinööriksi vuonna 1944. Linnaluoto toimi Valtion lentokonetehtaan toimistoinsinöörinä ja toimistopäällikkönä vuosina 1942–1945. Hän oli Ruotsissa Svenska aeroplan ab:n tutkimusinsinööri ja osastopäällikkö vuosina 1945–1960. TKK:n lentotekniikan professori Linnaluoto oli vuosina 1960–1978.
Luettelo Kastilian ja Leónin hallitsijoista
Asturia-Leónin kuninkaat
Navarran kuningassuvun alaisuudessa
Veikko Linnaluoto
Linnaluodolla ja hänen puolisollaan, filosofian maisteri Taimi Raidalla oli kolme lasta. Linnaluoto menehtyi sydänkohtaukseen Teneriffalla.
Luettelo Kastilian ja Leónin hallitsijoista
Kastilian kreivit
Itsenäisen Kastilian kreivikunnan kreivit: Laran aatelissuku
Kastilian kuninkaat
Navarran suku: Burgundin suku:
Tetrahydrogestrinoni
Tetrahydrogestrinoni (THG) on kemiallinen aine, joka luetaan anabolisiin steroideihin. Se tuli tunnetuksi Ateenan olympialaisten 2004 yhteydessä dopingaineena.
Luettelo Kastilian ja Leónin hallitsijoista
Kastilia ja Leónin kuninkaat
thumb|140px|Kastilia ja Leónin vaakuna
Tetrahydrogestrinoni
THG oli käytännössä ensimmäinen puhtaasti dopingiin kehitetty aine. Aikaisemmin esiintyneet dopingaineet ovat joko luontaisia tai lääkeaineiksi kehitettyjä. THG on endometrioosiin käytetyn gestrinoni-nimisen lääkeaineen johdos.
Luettelo Kastilian ja Leónin hallitsijoista
Kastilia ja Leónin kuninkaat
Trastámaran suku: Aragónin suku: Habsburgin suku:
Tetrahydrogestrinoni
Yhdysvaltojen antidopingtoimikunta nimesi THG:n lähteeksi urheilijoiden ravinnelisiä valmistavan yrityksen. Sen arveltiin kehityttäneen THG:n jonka ei pitänyt näkyä silloisissa dopingtesteissä.
Luettelo Kastilian ja Leónin hallitsijoista
Kastilia ja Leónin kuninkaat
Katso myös: Navarran kuningas, Espanjan kuningas
Tetrahydrogestrinoni
THG on sekä kansainvälisen antidopingtoimikunnan (World Anti-Doping Agency) WADA:n että Suomen Antidopingtoimikunta ADT ry:n kiellettyjen aineiden listalla sekä kilpailu- että harjoitusaikana. THG:ta on testattu Suomen ADT:n testeissä vuodesta 2003.
Tetrahydrogestrinonin kemiallinen kaava on C21H28O2, moolimassa 312,45 g/mol ja CAS-numero 618903-56-3.
Pihlajan-katajanruoste
Laji siirtyy katajasta pihlajaan ja takaisin eri vaiheissaan. Katajassa sillä on talvi-itiöitä sekä kesäitiöitä. Pihlajassa sillä on kuromapulloja sekä helmi-itiöitä. Yleisesti ottaen isäntäkasvit selviytyvät hyvin näistä sienistä. Pihlajalle se aiheuttaa yleensä lehtiin erilaisia vaurioita, joista helmi-itiö on piikikkäänä helpohko tunnistaa. Kataja voi kellastua huomattavastikin, mutta harvoin tappaa kasvia.
Sen näkee keväällä katajanoksilla hyytelömäisinä muodostumina, josta itiöt leviävät tuulen mukana pihlajanlehdille. Niillä syntyvissä pahkasarvissa kehittyvät itiöt siirtyvät vuorostaan katajalle, jonka kuorikerrokseen ne muodostavat monivuotisen sienirihmaston.
Marko Antila
Marko Antila on suomalainen tuottaja-ohjaaja. Hän valmistui Tampereen Taiteen ja Viestinnän oppilaitoksesta 1995, minkä jälkeen hän työskenteli uransa alussa televisiossa muun muassa Jyrki-nuortenohjelman ensimmäisenä ohjaajana, ohjasi kymmeniä musiikkivideoita ja tv-ohjelmia, kuten Pelastakaa Sotamies Hytönen.
Keväällä 2015 Antila perusti yhdessä Mikko Räisäsen ja Rane Tiukkasen kanssa tarinankerrontayhtiö Lucy Loves Storiesin jossa hän toimii vastaavana tuottajana. . Lucy Loves Stories on voittanut mm. perustamisvuonna Voitto-kilpailussa Grand Prix -palkinnon sekä vuonna 2017 Vuoden tuotantoyhtiö -palkinnon.
Taiwanin kansanäänestys 2021
Taustaa
Vuonna 2019 Taiwanissa säädettiin laki, jonka mukaan kansanäänestyksiä voidaan järjestää aikaisintaan kahden vuoden välein eikä niitä pidetä enää parlamentti- ja presidentinvaalien yhteydessä, jotta näiden kahden vaalin tulokset saataisiin nopeammin julki ja äänestyspaikoilla ei olisi liikaa ruuhkaa. Uuden lain mukaan kansanäänestykset pidetään tästä lähtien elokuun neljäntenä lauantaina. Jotta kansanäänestyksen tulos on käypä, on äänestysaktiivisuuden oltava vähintään 25 prosenttia äänioikeutetuista.
Vuoden 2021 neljän kansanäänestyksen sarja oli tarkoitus pitää uuden aikataulun mukaisesti. Heinäkuun alussa ilmoitettiin kuitenkin, että vaaleja siirrettiin joulukuulle koronapandemian takia, koska äänestyspaikoilla liikkuu paljon väkeä.
Lungmenin ydinvoimalan käyttöönotto
thumb|right|Lungmenin ydinvoimala. Ensimmäinen kysymys koskee Taipeissa sijaitsevaa Lungmenin ydinvoimalaa. Voimalaitoksen sulku aloitettiin vuonna 2015, kun kansalaiset ilmaisivat huolensa ydinvoimasta ja siihen liittyvistä riskeistä. Valtaa pitävä demokraattinen edistyspuolue lupasi aluksi lakkauttaa kaiken ydinvoiman Taiwanista vuoteen 2025 mennessä. Tästä kuitenkin luovuttiin vuonna 2018, ja maassa on tarkoitus jatkaa ydinvoiman käyttöä.
Taoyuanin riutan suojelu
thumb|right|Taoyuanin riutta. Toinen kysymys koskee Taoyuanin rannalla sijaitsevan riutan alueelle suunnitelltua nestekaasun kuljetusputkea, jota vastustavat ympäristöaktivistit käynnistivät kansalaisaloitteen riutan suojelun puolesta. Aloite keräsi yli 290 000 allekirjoitusta. Kansanäänestyksen kysymys oli: ”Hyväksytkö CPC Corpin kolmannen kaasua vastaanottavan linjan uudelleensijoittamisen pois Taoyuanissa sijaitsevan Datanin riutan rannikkoalueelta?”
Sianlihan maahantuonti
Kolmas kysymys koskee raktopamiinia sisältävän sianlihan maahantuontia. Raktopamiini on kielletty Taiwaniin tuotavissa lihoissa. Kyseessä on kasvuhormoni, joka alentaa tuotantoeläinten kehon rasvaprosenttia, ja se on luokiteltu terveydelle haitalliseksi ja siten myös kielletty useassa maassa. Kansanäänestyksen kysymys oli: ”Pitäisikö raktopamiia sisältävän sianlihan, sisäelinten ja muiden samankaltaisten tuotteiden maahantuonti kieltää?”
Kansanäänestysten päivämäärä
Neljäs kysymys koskee kansanäänestyksien päivämäärää, ja kansalaisilta kysyttiin, pitäisikö kansanäänestykset järjestää parlamentti- ja presidentinvaalien yhteydessä, mikäli kansanäänestyksen järjestämisestä tehdään päätös viimeistään puoli vuotta ennen vaaleja. Aloite tästä tuli oppositiopuolue Kuomintangilta.
Puolueiden kannat
Taiwanilaisten puolueiden kannat kansanäänestyksen kysymyksiin olivat seuraavat:
Tulokset
Äänestäjät hylkäsivät kaikki kansanäänestyksissä esitetyt muutosehdotukset.
Jalasjärven suojeluskunta
Jalasjärven suojeluskunta oli yksi Suomen ensimmäisistä suojeluskunnista entisessä Jalasjärven kunnassa. Se perustettiin palokunnallisena suojeluskuntana 5. elokuuta 1917. Sen ylipäälliköksi valittiin Tuomas Luopajärvi. Samalla valittiin myös kyläpäälliköt.
Suojeluskunnalle vahvistettiin Ilkasta kopioidut säännöt, jotka Vaasan läänin virkaa toimittava kuvernööri Juho Torppa hyväksyi 29. elokuuta 1917. Suojeluskunnalle valittiin sääntöjen mukainen pysyvä johtokunta. Rahoituksesta vastasi kannattajajäsenistö. Suojeluskunta harjoitteli taajaan ja sai kokoon 80 henkisen liikuteltavissa olevan pysyvän joukon.
Suojeluskunta kunnallistettiin 17. joulukuuta 1917 myrskyisän kuntakokouksen tuloksena. Jalasjärven kunta hyväksyi Jalasjärven suojeluskunnan kunnallistamisen, mutta ei myöntänyt varoja sen ylläpitämiseksi. Kunta kuitenkin osallistui suojeluskunnan valvontaan nimittämällä siihen edustajansa. Suojeluskunnan päällystö muodosti esikunnan, joka jatkoi kehittämistä johtokunnassa olevasta asenteesta huolimatta. Erityisesti Juho Tala oli aktiivinen.
thumb|[[Maasotakoulun reserviupseerikoulun lipussa on merkinnät VK - Vimpelin koulu ja 1917]] Jalasjärven suojeluskunnan aseistus koostui alkuvaiheessa Vetterli M 1869 eli niin sanotuista Grafton-kivääreistä. Suojeluskunta nouti tammikuun 1918 puolivälissä itselleen Ilmajoelta 260 kivääriä ja kaksi konekivääriä. Kivääreistä 200 meni perusteilla olevalle Suomen Tasavallan Vartiostolle, joten niistä jäi 60 Jalasjärven suojeluskunnalle itselleen. Tasavallan Vartiostossa oli ollut 10 upseeria ja 34 miestä. Tammikuussa lopulla 1918 Tasavallan Vartiostoon liittyi 80 jalasjärveläistä, mikä kolminkertaisti sen kirjavahvuuden. Suomen Tasavallan Vartiosto oli itsenäiseksi julistautuneen Suomen ensimmäinen jalkaväen joukko-osasto ja samalla Suomen puolustusvoimien maavoimien ensimmäinen joukko-osasto.
Jalasjärven suojeluskunnassa oli 142 jäsentä, joista 80 osallistui suojeluskuntien puolella sisällissotaan sodan ensivaiheissa. Sillä itsellään oli 61 kivääriä.
Suojeluskunnan johtohenkilöinä toimivat Tuomas Luopajärvi, E. Luopajärvi, K. Luopajärvi, E. Martikainen, J. J. Rajala, V. M. Petäys, J. Paloneva, I. G. Seilo ja V. Jokipii. Jalasjärven suojeluskunnasta Vimpelin koulun kävivät Viljo Petäys ja Unto Mäenpää. Sisällissodassa kaatui suojeluskuntien puolella 43 jalasjärveläistä, mikä on 0,32 prosenttia väestöstä sekä samalla Etelä-Pohjanmaan suojeluskuntapiirin suhteellisesti suurimpia kaatuneiden määriä.
Hydroksimetyylibilaani
Hydroksimetyylibilaani eli preuroporfyrinogeeni (C40H46N4O17) on heterosyklinen orgaaninen yhdiste. Yhdistettä esiintyy eliöissä osana hemiryhmän tai muiden porfyriinien biosynteesiä.
Hydroksimetyylibilaani on pyrrolijohdannainen, jota muodostuu neljän porfobilinogeenimolekyylin kondensoituessa. Tätä reaktiota katalysoiva entsyymi on porfobilinogeenideaminaasi eli hydroksimetyylibilaanisyntaasi. Seuraavassa vaiheessa hydroksimetyylibilaani syklisoidaan uroporfyrinogeeni III:ksi ja tämä tapahtuu uroporfyrinogeeni III-syntaasin vaikutuksesta. Hydroksimetyylibilaani on suhteellisen epästabiili molekyyli ja syklisoituu biologisesti hyödyttömäksi uroporfyrinogeeni I:ksi ilman entsyymejäkin ja yleensä tämän yhdisteen muodostuminen on vähäistä.
Bioko
Bioko on tuliperäinen ja vuoristoinen saari Guineanlahdella Länsi-Afrikassa. Aiemmin siitä käytettiin nimiä Fernando Po ja Fernando Poo. Se kuuluu Päiväntasaajan Guinealle ja sijaitsee 100 kilometriä etelään Nigerian etelärannikosta ja 160 kilometriä luoteeseen Päiväntasaajan Guinean manneralueesta.
Saari on suunnikkaan muotoinen ja sen pituus on 72 kilometriä ja leveys 35 kilometriä. Sen korkein kohta on pohjoisosissa sijaitseva 3 008 metriä korkea sammunut tulivuori Pico Basilé. Saaren keskiosissa Mocan alueella maisema on alpiininen. Harvaanasutuissa eteläosissa kohoaa jylhä Gran Calderan vuoristo, jota luonnehtivat vuolaat virrat ja kraatterijärvet.
Biokon rannikko on enimmäkseen vaikeapääsyistä kalliota, jota rikkovat siellä täällä pienet poukamat ja hiekkarannat. Jyrkälle etelärannikolle on vaarallista rantautua veneillä. Siellä on myös saaren syrjäisin asutuskeskus San Antonio de Ureca. Pohjoisrannikolla sijaitsee Päiväntasaajan Guinean pääkaupunki ja tärkein satamakaupunki Malabo meriveden täyttämän kraatterin äärellä.
Biokon ensimmäisiä asukkaita olivat mantereelta saapuneet bantunkieliset bubit. Heitä seurasivat fernandinot, jotka ovat vapautuneiden orjien ja Brittiläisestä Länsi-Afrikasta saapuneiden siirtolaisten jälkeläisiä. Myöhemmin saarelle alkoi muuttaa Päiväntasaajan Guinean manneralueelta fanginkielistä väestöä. Aikaisemmin Biokossa oli paljon nigerialaisia kausityöntekijöitä, mutta heidän määränsä romahti 1970-luvulla maahanmuuttopolitiikan muututtua.
Elvin Jones
thumb|200px|Elvin Jones vuonna 1967. Elvin Ray Jones  (9. syyskuuta 1927 Pontiac, Michigan − 18. toukokuuta 2004 Englewood, New Jersey) oli yhdysvaltalainen jazz-muusikko, jonka pääsoittimena olivat rummut. Jones ryhtyi ammattimuusikoksi 1940-luvulla aluksi soittaen armeijan orkesterissa ja myöhemmin muun muassa Charlie Parkerin, Miles Davisin ja Wardell Greyn orkestereissa. Vuonna 1955 Jones ei läpäissyt koesoittoa Benny Goodmanin orkesteriin ja hän muutti New Yorkiin liittyen Charles Mingusin orkesteriin ja levyttäen albumin J is for Jazz.
Bioko
Portugalilainen Fernão do Po löysi saaren vuonna 1472. Saari oli Portugalin orjasatama vuoteen 1778, jolloin Espanja valloitti sen. Vuosina 1827–1843 saari oli Ison-Britannian hallussa.
Elvin Jones
Vuonna 1960 Jones liittyi John Coltranen "klassiseen" kvartettoon ja jatoi Coltranen yhtyeessä vuoteen 1966 asti, kunnes hän lähti yhtyeestä osittain musiikillisista erimielisyyksistä johtuen. Coltranen orkesterin jälkeen Jones soitti muun muassa Duke Ellingtonin kanssa kunnes perusti oman yhtyeensä Jazz Machinen. Life-aikakauslehti nimitti Jonesin "maailman parhaimmaksi rumpaliksi", ja hänen tyylinsä vaikutti moniin nuoriin rock-muusikoihin, muun muassa Jimi Hendrix Experiencen Mitch Mitchellin.
Pekka Ala-Mäenpää
Veli-Pekka Matias Ala-Mäenpää (s. 8. marraskuuta 1955 Kuortane) on Alavuden kaupunginjohtaja. Aikaisemmin hän oli Ylistaron kunnanjohtaja.
Vuonna 2012 Ala-Mäenpää valittiin Lapuan kaupunginjohtajaksi, mutta hän päätti lopulta jatkaa Alavuden johdossa. Hän perusteli päätöstään Alavuden ja Töysän kuntaliitoksen tarjoamilla haasteilla ja perhesyillä.
Ala-Mäenpää on koulutukseltaan sosionomi ja kauppatieteiden maisteri.
Xeno Müller
Xeno Müller (s. 7. elokuuta 1972 Zürich, Sveitsi) on sveitsiläinen soudun olympiavoittaja vuodelta 1996.
Müller saavutti yksikkösoudussa pronssia juniorien MM-kilpailuissa 1990. Seuraavana vuonna hän sijoittui aikuisten maailmanmestaruuskilpailuissa 11:nneksi. Olympialaisissa hän kilpaili ensimmäisen kerran Barcelonassa 1992, jossa hän pääsi B-finaaliin mutta ei osallistunut siihen ja sijoittui siten kokonaistuloksissa 12:nneksi.
Vuoden 1993 MM-kilpailuissa Müller oli yksiköissä kahdeksas. Vuonna 1994 hän saavutti MM-hopeaa 1,77 sekuntia Saksan André Willmsille hävinneenä. Tampereen MM-kilpailuissa 1995 Müller sijoittui kuudenneksi. Atlantan olympialaisissa 1996 Müller oli alkuerissä viisi sekuntia ja välierissäkin yli kaksi sekuntia seuraavaa nopeampi. Loppukilpailussa hän voitti kultaa 2,60 sekunnin erolla Kanadan Derek Porteriin. Sveitsin edellinen olympiavoitto oli vuodelta 1928.
Müller saavutti uransa toisen MM-hopean vuonna 1998 ja kolmannen vuonna 1999. Molemmilla kerroilla hän hävisi Uuden-Seelannin Rob Waddellille. Sydneyn olympialaisissa 2000 Müller sai hopeaa, kun Waddell oli häntä 1,65 sekuntia nopeampi. Vielä vuoden 2001 MM-kilpailuissa Müller sijoittui viidenneksi.
Müller on asunut pitkään Yhdysvalloissa ja pyrki Yhdysvaltain joukkueeseen Ateenan 2004 olympialaisiin mutta luovutti pitäessään Ateenan-matkaa liian vaarallisena terrorismin uhan takia.
Jeff Conaway
Jeff Conaway (5. lokakuuta 1950 New York City, New York, Yhdysvallat – 27. toukokuuta 2011 Los Angeles, Kalifornia, Yhdysvallat) oli yhdysvaltalainen näyttelijä, joka tunnetaan parhaiten musikaalista Grease. Hän aloitti näyttelemisen Broadwayllä jo kaksivuotiaana. Conaway on myös tunnettu roolistaan Bobby Wheelerinä televisiosarjasta Taxi (1978–1982) ja kersantti Zack Allanina (myöhemmin turvallisuuspäällikkö) Babylon 5:ssä (1994–1998). Hän esiintyi yhden teinitytön isänä elokuvassa Jawbreakers. Hän vieraili eri tv-show'ssa Barnaby Jonesista Georgeen ja Leoon.
Huumeongelmat ajoivat hänet avioeroon Rona Newton-Johnista, Olivia Newton-Johnin sisaresta. Hän vieraili Julkkujen Kuntoklubissa muutaman viikon ennen kuin meni kuntoutusklinikalle. Hän oli naimisissa Keri Conawayn kanssa. Jeff Conaway kuoli 60-vuotiaana toukokuussa 2011 oltuaan sitä ennen koomassa yliannostuksen takia.
Zanzan
Zanzan on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 701 005 asukasta ja sen pinta-ala oli 38 251 neliökilometriä. Alueen pääkaupunki oli Bondoukou.
Hallintouudistuksessa Zanzanin alueesta muodostettiin Zanzanin piirikunta ilman aluemuutoksia.
Grillifilms
Grillifilms on helsinkiläinen mainoselokuviin erikoistunut tuotantoyhtiö. Sen perustivat vuonna 2006 Kaivopuiston Grilli -nimisenä Marko Antila, Mirsa Kaartinen, Pete Riski, Olli Rönkä, Hanna Tuovio ja Mikko Tuovio. Yhtiön toimitusjohtajana on vuodesta 2007 toiminut Hanna Tuovio. Yhtiön nimi muutettiin Grillifilms Oy:ksi 1. huhtikuuta 2008.
Yhtiön vakituisina ohjaajina ovat toimineet Marko Antila, Viljami Eronen, Misko Iho, Vesa Manninen, Pete Riski, Olli Rönkä ja Juuso Syrjä. Grillifilms on voittanut useita kotimaisia ja kansainvälisiä palkintoja. Merkittävimpiä näistä ovat A-klinikkasäätiön Lasinen Lapsuus -toiminnan Hirviöt-filmi (Cannes Gold Lion 2014) ja McDonald's Sankarit (Voitto Grand Prix 2014) ohjaajana Mikko Lehtinen ja tuottajana Petteri Lehtinen, sekä Radio Novan Rockin' Sparrow (Moscow Gold 2006 ja Golden Drum Silver 2006) ja Oululaisen Reilu leipä -filmisarja (Eurobest Bronze 2008 ja Cresta Winner 2009) ohjaajana Pete Riski ja tuottajana Hanna Tuovio.
Yhtiö aloitti toimintansa vuonna 2006 Elohopea-filmin ja Filmitallin fuusioituessa keskenään. Elohopea-filmillä ja Filmitallilla on pitkät perinteet suomalaisessa mainoselokuvien tuotannossa. Elohopea-filmi on perustettu jo vuonna 1973 ja Filmitalli vuonna 1974.
Grillifilms oli osa Moskito Televisionin ympärille syntynyttä Nice Entertainment Groupia, jonka osakkeista 87 prosenttia myytiin syyskuussa 2013 ruotsalaiselle Modern Times Groupille, myöhemmin Nordic Entertainment Group, jonka Fremantle osti syyskuussa 2021.
Donald Martino
Donald Martino (16. toukokuuta 1931 – 8. joulukuuta 2005) oli yhdysvaltalainen säveltäjä.
Martinolle myönnettiin vuonna 1974 Pulitzer-palkinto hänen kamarimusiikkiteoksestaan Notturno. Säveltäjä oli laivamatkalla Antigualle, kun hän yllättäen kuoli sairaskohtaukseen 74-vuotiaana.
Vesa-Matti Saarakkala
Vesa-Matti Saarakkala (s. 24. maaliskuuta 1984 Kurikka) on suomalainen entinen poliitikko, joka toimi kansanedustajana Vaasan vaalipiiristä vuosina 2011–2019 sekä Kurikan kaupunginvaltuutettuna vuosina 2005–2017. Saarakkala kuului perussuomalaiseen puolueeseen puoluekokoukseen 2017 asti, minkä jälkeen hän erosi puolueesta ja siirtyi myöhemmin perustettuun Sininen tulevaisuus -puolueeseen ja sen eduskuntaryhmään.
Elämä
Saarakkala kirjoitti ylioppilaaksi Kurikan lukiosta vuonna 2003 ja valmistui yhteiskuntatieteiden kandidaatiksi Jyväskylän yliopistosta vuonna 2009 pääaineenaan valtio-oppi.